cs en nl en de da nn da de da da en da en da ro da da da da da da da nb da da da da da en da da da de da da da da da da da da da da da mg da nds da da da da da da da da da uk nb da en da nb da da da da da da da da da da de da da da sl da da da da da en da sv da da da da da da da da da nn da da da da da da da da da en da da da it da da da en sv da da sv nl da da pl da cs fi da en da da da da da da en
en blog om sund og slank livsstil
Tips til mellemmåltider på 100 kalorier
Godt nytår! Håber I alle er kommet godt ud på den anden side 🙂 Her på bloggen fortsætter jeg den gode stil, som jeg har kørt i november og december, så der fortsat kan ryge et par kilo. Og håber I er med!
Jeg har brug for at spise mellem de store måltider for at holde den gående en hel dag, og for at så mange måltider ikke løber op i for mange kalorier, så prøver jeg at holde mine mellemmåltider på ca. 100 kalorier. Det lyder måske ikke af meget, men her er nogle tips til, hvad jeg spiser af ok sunde snacks for ca. 100 kalorier:
1 Nutrilett 97 kcal bar
Et par gulerødder med en smule dip fra Sticksn’ Sushi (se dette indlæg)
15-18 mandler med salt (se opskrift her)
1 æble og en halv banan
1 skive Wasa Solruta knækbrød
1 rød peberfrugt + en riskiks
Hører også meget gerne hvad I spiser som sunde mellemmåltider?
Leave a Comment CATEGORIES: Madtips og opskrifter TAGGED: kost
Jeg blev spurgt for nylig, om jeg havde lyst til at teste forskellige slankeprodukter fra Nutrilett. Min første indskydelse var nej, for det har hidtil ikke være noget jeg kunne forestille mig at benytte, men så var jeg alligevel lidt nysgerrig efter, hvad det mon var for noget?
Jeg har kun testet de viste produkter, selvom jeg også fik tilsendt pulver til både jordbær- og kakaoshakes. Men tanken om pulvershakes giver mig faktisk kvalme, så har slet ikke lyst til at smage. Sorry! 😉 Alle produkterne indeholder alt hvad man har brug for af vitaminer og næring i hver portion.
En kort konklusion; jeg er faktisk positivt overrasket over nogle af produkterne og kunne godt forestille mig at bruge dem en gang imellem. Dog ikke som en kur (her er sund og varieret mad altid at foretrække), men som nødration i tasken eller i en snæver vending, hvis jeg ikke er så sulten eller ikke har andet i køleskabet. Det skal måske lige tilføjes, at jeg bor alene og har et travlt liv, og derfor meget varierende og frie spisetider og -vaner. Derfor passer produkterne muligvis bedre ind i mit liv end fx en familie, der skal laves mad til hver dag.
De små barer øverst er jeg mest begejstret for. De indeholder kun 97 kalorier (er ikke så store), og er for mig et perfekt lille mellemmåltid at have med i tasken, hvis jeg pludselig bliver sulten. De tager lige toppen af sulten og smager faktisk rigtig godt, så jeg kan holde mig i skindet frem til næste hovedmåltid i stedet for at købe en kage eller en marsbar og dermed 3-4 doble antallet af kalorier. Jeg har også haft en med til træning i tilfælde af, at jeg skulle gå sukkerkold undervejs, uden dog at have haft brug for det endnu. Men det egner de sig også til.
Hunger Control Smoothies og måltidsbarer
Jeg kunne også godt finde på at købe smoothie’erne igen, dog nok ikke den med kakaosmag, da den smager en anelse syntetisk. Men Nordic Berries er god og frisk, og mætter rigtig godt, og der findes også et par andre frugtvarianter. Jeg vil bruge dem til, hvis jeg lige hurtigt skal have et måltid, inden jeg evt. skal videre ud. En let og hurtig frokost i weekenden eller lign. Det samme behov dækker måltidsbarerne. Jeg har smagt den med karamel, og den smager udmærket. For både smoothies og disse barer gælder det, at de er rige på protein og derfor meget mættende og drøje at spise/drikke, men uden at det bliver kvalmt (har endda en lav kvalmegrænse ;-)). De indeholder begge ca. 220 kalorier pr. stk.
Jeg ville aldrig selv gå på en kur, som udelukkende består af måltidserstatning. Jeg er tilhænger af sund, naturlig og varieret kost. Men i min travle og ikke så rutineprægede hverdag kan jeg sagtens se ovennævnte produkter som et supplement en gang imellem, og til at have i tasken så jeg ikke ryger i fastfood-fælden, hvis jeg er på farten.
Jeg er spændt på at høre, om I har erfaring med sådanne produkter, og hvad jeres holdning er?
6 Comments CATEGORIES: Kost TAGGED: anmeldelser, kost, vægttab
Gæsteindlæg: En kostomlægning der battede!
Jeg er meget stolt af at kunne præsentere bloggens første gæsteindlæg, som er skrevet af Linda Bruun, der står bag bloggen BRUUN by BRUUN, som primært handler om mode, men som også indimellem har indlæg om kost og træning. Jeg har fulgt Linda et års tid på hendes blog og dermed fulgt hendes store kostomlægning og efterfølgende vægttab (inden for normalområdet), og det er imponerende! Især fordi hun stadig holder det og trives utrolig godt med sin nye livsstil. Det er da inspirerende! Derfor har jeg aftalt med Linda, at hun foreløbig laver to gæsteindlæg her på bloggen, så hun også kan inspirere alle jer, der måske ikke kender hende. Det første indlæg kommer her, og det handler om kosten. Det næste vil handle om træning og kommer snart.
Det med kost; det er en pudsig ting. Meningerne er uendeligt mange og holdningerne ligeså. Kost har næsten skabt mode i dag. Nogle er for proteiner – andre er imod dem, og det kan jeg mærke i min hverdag. Jeg gik ned med stress for 6 år siden – hårdt, koldt og meget kontant. Min mave var ét stort rod, og jeg var ulykkelig, bange og ramt da jeg rendte på toilettet i pendulfart; ikke sejt som feminin, stolt og selvstændig kvinde! Diagnosen stod så klart – mavesår / irritabel tyktarm. Jeg fik undersøgt min kost, og gennem en kunde i min butik fandt jeg frem til en kostanalyse Metabolic Typing.
Find det rigtige for DIG
Det er vigtigt at man ikke ”bare” prøver en ny kost som var det dagens nye bluse. Det skal være det rigtige for DIG.  Jeg matchede på proteinkost, og gik så i gang. De første 5 dage spiste jeg KUN proteiner – dvs. kød morgen, middag og aften. Ingen mælkeprodukter mm. Kun kød. Mørkt kød skal man ikke spise for meget af (jeg får det en gang om ugen). Kylling, kalkun, kogt skinke derimod var en god basis for mig. Efter de 5 dage spiste jeg så grønt til hvert måltid, og hver morgen lavede jeg æggehvider på panden med laks eller kødpålæg (fx kogt skinke med lav fedtprocent), og sådan fortsatte jeg så. Min mave kom i balance, ingen uregelmæssige toiletbesøg, oppustet mave eller mavekramper – det virkede.  Det skal siges at ovenstående er en opstartskur; jeg spiser nu alskens bønner og grøntsager til, alt slags fisk, og 1 styk frugt i døgnet (spiser ikke længere andet end det ene stykke frugt om dagen, og får kun frugtsukker derfra), nødder som mellemmåltider (men pas nu på med ikke at spise for mange – de er fede i sig selv, og der skal få til at opretholde et stabilt blodsukker), rigeligt vand, laktosefri mælk og yoghurt. Jeg knalder ud med hjemmelavet mayonnaise (æggeblomme, hvidvinseddike og olivenolie), bacon og en klat smør på min steak af og til – da min krop reagerer positivt på fedt.
Det er ikke svært!
Det er VIGTIGT, at man undersøger hvilken kost man er skabt til – for ellers føler man sig sulten og træt. Det er naturligt, at man føler sig drænet de første dage, pga sukkeret der mangler mm., men det skal ikke fortsætte.  Jeg er træt af Paleo-guruer (Paleo er det fine navn for proteinkost) – det er ikke svært at leve på proteinkost, eller sammensætte kød og grønt eller lave mos af selleri/persillerod i stedet for kartofler – så dumme er vi ikke, vel? Jeg er træt af at se, at det bliver fortærsket i medierne, og kogebøgerne bliver sprøjtet ud en masse; der er MASSER af gratis opskrifter på nettet at hente. Det er IKKE svært.
Jeg har tabt mig 13 kg, og min krop er drænet for vand og fedt på usunde steder; det har været en gave for mig. Sammensat med god motion, går det stærkt. Jeg tabte de første 9 kg på et halvt år og fortsatte så med at tabe mig, indtil min vægt nu er stabil – 13 kg fra starten af projektet, og den har været stabil i 8 måneder nu. Der er noget om snakken, når man lever efter den kost, man er skabt til; og ja, jeg får da også en klat sovs eller det stykke kage, når der er gæster eller jeg er ude – men der bliver også prompte kvitteret med mavekramper og hjertebanken, så jeg er ikke et sekund i tvivl om, at mit velvære har alt at gøre med min daglige kost.
7 Comments CATEGORIES: Kost TAGGED: kost, sundhed, vægttab
Asiatisk kålsalat med sojamandler
Lige nu er der masser af kål til ingen penge i butikkerne. Det er supersundt og mætter godt, så derfor prøver jeg tit at bruge det i salater. Dette er en af mine favoritter, som er inspireret af en smagsprøve jeg fik udenfor en madmesse ved Øksnehallen i august sidste år lavet af madskribent Lone Kjær, som faktisk har en blog med sunde opskrifter. Det var især dressingen, der fangede mig, og jeg forsøgte efterfølgende at genskabe smagen. Jeg elsker denne salat med sin blanding af sødme, friske syrlighed og skarpe saltsmag fra sojaen.
Jeg har brugt hvidkål (kan fx også være spidskål eller savoykål), som er snittet fint. Prøvede at snitte det i min foodprocessor denne gang, men det blev lige fint nok, så det er bedst at gøre det i hånden.
Jeg blander en dressing af limesaft (brug en frisk limefrugt, det havde jeg glemt at købe, så derfor er den ikke på billedet), sesamolie (eller fx rapsolie), flydende honning, fishsauce og en smule soja. Det er fishsaucen, der gør forskellen i denne dressing, men dosér den varsomt. Rystes godt sammen, og når du har opnået en god smag, så hældes den over hvidkålen.
Rist sesamfrø på en tør pande og hæl også dem i kålsalaten.
Varm mandlerne med soja på en pande til sojaen er fordampet og lad dem køle lidt på køkkenrulle. Hæld dem i salaten. Pas på, de brænder virkelig nemt på!
Nu er den klar til at servere, men lad den gerne trække lidt. Jeg spiste et par frikadeller til, men salaten er god til fx kylling eller fisk.
4 Comments CATEGORIES: Madtips og opskrifter TAGGED: grøntsager, kost, opskrifter, salat
Boganmeldelse: Guide til gudindekrop
Titel: Guide til gudindekrop – kickstart din livsstil på 28 dage
Pris: 199,95 (findes dog til ca. 160 på nettet)
Hvor: Køb den fx HER
Selvom titlen på denne bog er lidt cheasy, så kan jeg ret godt lide forfatteren bag, den personlige træner Anne Bech, som ind i mellem er på TV. Hun virker fornuftig og troværdig. Jeg faldt over denne bog, som næsten lige er kommet på markedet. Tænkte den kunne hjælpe med til at sparke min motivation i gang. Jeg kan enormt godt lide at læse om træning og kost, og det motiverer mig altid – i hvert fald på tankebasis 😉
Bogen lover en slank og sund krop på 28 dage med en kombination af megen træning og forsagelse af brød, pasta, ris, sukker osv. Det er der jo sådan set ingen hokus pokus i, ingen mærkelige kure, bare ren fornuft i forhold til de ting vi allerede ved om sundhed. Og det ved vi jo virker, hvis blot man kan holde sig til det. Og det er jo den store udfordring! 28 dage burde dog være til at overskue, og det er også hovedbudskabet i bogen.
Jeg kender til alt omkring hvad man bør spise og ikke spise, så jeg har især hæftet mig ved træningsdelen, som fylder en del i bogen. Bogen lægger op til, at man skal være fysisk aktiv 30 minutter om dagen samt træne 4 gange om ugen. Det lyder rigtig godt i mine ører, og det vil jeg stræbe mod. Anne Bech har udviklet sin egen metode, som der heller ikke er noget revolutionerende ved, men som alligevel er ret tiltalende og virkelig nem at gå til. FIT-metoden, som hun kalder den, kendetegnes bl.a. ved:
Kombination af kredsløbstræning og træning med egen kropsvægt
Kan trænes alle steder
Er specielt til kvinder
Hård, men ikke ulidelig hård
What’s not to like? 🙂 Bogen indeholder et 4-ugers træningsprogram med illustrerede øvelser, der kan laves hjemme og kun tager 15-20 min. Det har jeg tænkt mig at følge, for det er da til at overskue. Øvelserne er nemme og rigtig gode. Det bedste er at løbe eller gå en tur først inden øvelserne, men der er også forslag til hjemmeøvelser, der får pulsen op. Jeg tænker at lave øvelserne de dage, hvor jeg ikke kommer i fitnesscentret eller til badminton. Er sikker på jeg nok skal blive strammet op, hvis jeg følger programmet og bogens anbefalinger, og jeg er sikker på min dumme ryg får det bedre også.
Supernemme træningsøvelser som er godt beskrevet
No nonsense – ingen skøre kure, bare ren viden omkring hvad der er sundt og godt for kroppen
Øvelserne passer godt til kvinder og er blidere end fx cross-fit (som for mig er alt for maskulin træning)
Bogen fokuserer mest på træning, så dette er ikke bogen, hvis man ønsker masser af opskrifter og detaljer omkring kostomlægning. Dette er dog fint for mig i denne sammenhæng.
Jeg synes det er svært at overskue, hvor meget man skal træne, og hvad man skal træne. Jeg mangler et skema eller en helt klar oversigt over, hvornår man skal hvad
5 Comments CATEGORIES: Test og anmeldelser TAGGED: anmeldelser, bøger, kost, træning
Det allerførste indlæg skal naturligvis handle om, hvad mine mål og metoder er for dette projekt. Jeg har mange gange haft held til at tabe 3-4 kg, men går så i stå der, og er ikke i stand til at holde det særlig længe. Jeg har det 1000 gange bedre med min krop blot med så få kilos forskel, så det irriterer mig jo voldsomt, at jeg ikke kan holde det. Men nu håber jeg virkelig, at jeg en gang for alle kan lægge min livsstil om og få den sunde og slanke krop jeg drømmer om.
Tabe 3 kg. inden 1. januar (i snit ca. 0,5 kg. om ugen)
Tabe i alt 5 kg. inden 1. marts (ca. 1 kg. om md.)
Gerne et par kg. mere om muligt, men kender mig selv 😉
Vil kunne passe et par meget lækre bukser jeg har liggende, som på nuværende tidspunkt ikke er i nærheden af at kunne lukkes 🙂
Vil være en str. 38 i bukser ALTID (drømmer om 36, men det er ret urealistisk for mig, og 38 er også helt ok)
Vil af med appelsinhud og buler på baller og lår
Vil af med dum rygdelle (får ligesom to grimme “hak” i taljen bagpå, når jeg har taget på)
Vil drikke mere vand (er for slem til cola light og saft)
Undgå usunde ting i hverdagen (gælder kage, slik, fastfood osv.)
Spise grøntsager hver dag (er ikke supervild med grøntsager desværre)
Sørge for mættende proteiner til måltiderne
Skære ned på indtag af brød og andre “tomme” kulhydrater
Gerne som minimum en form for let motion hver dag (fx cykeltur eller gåtur)
Hård motion mindst 3 gange om ugen (fx badminton, BodyCombat, løb)
15 minutters hjemmeøvelser de dage hvor der ikke dyrkes hård motion
Det vil sige, at de dage hvor jeg ikke dyrker hård motion, der skal jeg ud og bevæge mig let samt lave hjemmeøvelserne. Træningsmålene er sat meget ambitiøst op, men det er virkelig sådan jeg gerne vil have det til at køre. Selvfølgelig vil der være dage, hvor jeg ikke kan nå noget af det, men jeg vil prøve!
Follow my blog with Bloglovin
11 Comments CATEGORIES: Status TAGGED: kost, sundhed, træning, vægt, vægttab
Her finder du sunde tips og nemme opskrifter, status på evig elevatorvægt, træning, og alt der hører til den sunde livsstil, som jeg arbejder hårdt på at holde, men som jeg har så svært ved.
STATUS #4 – STILSTAND
STATUS #3 – OVER HALVVEJS
STATUS #2 – TESTER MIN STYRKE
STATUS #1 PÅ SLANKEPROJEKT – STOLT!
VENINDE TABTE 13 KG PÅ 2 MÅNEDER – NY STRATEGI!
· THEME BY ECLAIR DESIGNS ·